wickkiey/tamil-wikipedia-chunked huggingface dataset:
# பிந்தநாத்

## `வாழ்க்கை

கடவுளுக்கு முன் இரண்டாம் ராமேசசு, ஐசேத்னோபிரெட் மற்றும் கெம்வெசேத். கீழே இடமிருந்து வலமாக: மெர்நெப்தா, பிந்தநாத் மற்றும் இளவரசர் ராமேசசு.]]
பிந்தநாத் அல்-உக்சுரிலுள்ள ஒரு கோபுரத்தின் மீது இரண்டாம் ராமேசசின் 3 ஆம் ஆட்சியாண்டு தேதியிட்ட ஒரு காட்சியில் சித்தரிக்கப்படுகிறார். இவர் மன்னரின் மகள் என்றும், இளவரசிகளில் முதன்மையானவர் என்றும் கூறப்படுகிறது. இவருக்கு அடுத்து மெரிட்டாமென் இவரது சகோதையாக இருக்கிறார். பிந்தநாத் அபு சிம்பெல் கோயில்களில் இளவரசியாக இருமுறை தோன்றுகிறார். நெபெட்டாவியுடன் சேர்ந்து இவர் பெரிய கோவிலின் முகப்பில் தெற்கே உள்ள பெரிய சிலையைச் சுற்றி நிற்கிறார். கோவிலுக்குள் இருக்கும் தூண் ஒன்றில் அனுகேத் தேவிக்கு மலர்களை வழங்குவது போல் காட்சியளிக்கிறார்.
# பிந்தநாத்

## மரணம் மற்றும் அடக்கம்

இவர் ராமேசசின் முதல் மகளாக இருந்தபோதிலும், நீண்ட காலம் வாழ்ந்த தந்தையை விட அதிகமாக வாழ்ந்த சில குழந்தைகளில் இவரும் ஒருவர். மெரென்ப்டாவால் அபகரிக்கப்பட்ட ஒரு சிலையில் அவள் சித்தரிக்கப்படுகிறாள். பிந்தநாத் ஒசிரிசு மற்றும் நெப்டிசுக்கு முன் காட்டப்பட்டுள்ளார். ராணி பிந்தநாத் அவரது பயரிடப்படாத மகளுடன் சித்தரிக்கப்படுகிறார். இவரது கல் சவப்பெட்டி பின்னர் ஒருவரால் அபகரிக்கப்பட்டது.
# கரீம்நகர் சட்டமன்றத் தொகுதி

**கரீம்நகர் சட்டமன்றத் தொகுதி** (*Karimnagar Assembly constituency*) இந்தியாவின் தெலங்காணா சட்டப் பேரவையின் ஒரு தொகுதியாகும். கரீம்நகர் மாவட்டத்தில் உள்ள மூன்று தொகுதிகளில் இதுவும் ஒன்று. இதில் கரீம்நகர் நகரமும் அடங்கும். இது கரீம்நகர் மக்களவைத் தொகுதியின் ஒரு பகுதியாகவும் உள்ளது.  
தெலங்காணா மாநிலத்தின் தற்போதைய குடிமைப் பொருள் வழங்கல் துறை அமைச்சரான கங்குலா கமலாகர் 14,974 வாக்குகள் வித்தியாசத்தில் வெற்றி பெற்று இத்தொகுதியின் சட்டமன்ற உறுப்பினராக உள்ளார்.
# கரீம்நகர் சட்டமன்றத் தொகுதி

## தொகுதியின் அமைவு

சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:
# கரீம்நகர் சட்டமன்றத் தொகுதி

## சட்டப் பேரவை உறுப்பினர்கள்

| 1972 | ஜுவ்வாடி சொக்கா ராவ் | இந்திய தேசிய காங்கிரசு |
| --- | --- | --- |
| 1978 | கொண்டையா நாலுமாச்சு | இந்திய தேசிய காங்கிரசு |
| 1983 | கே மூர்த்திஜெயம் | சுயேச்சை |
| 1985 | சி ஆனந்த் ராவ் | தெலுங்கு தேசம் கட்சி |
| 1989 | ஜகப்தி ராவ் வி | சுயேச்சை |
| 1994 | ஜுவ்வாடி சந்திர சேகர் ராவ் | தெலுங்கு தேசம் கட்சி |
| 1999 | தேவேந்திர ராவ் கட்டாரி | தெலுங்கு தேசம் கட்சி |
| 2004 | மேனேனி சத்தியநாராயணா | இந்திய தேசிய காங்கிரசு |
| 2009 | கங்குலா கமலாகர் | தெலுங்கு தேசம் கட்சி |
| 2014 | தெலங்காணா இராட்டிர சமிதி |  |
| 2018 | பாரத் இராட்டிர சமிதி | } |
# கரீம்நகர் சட்டமன்றத் தொகுதி

## மேலும் பார்க்கவும்

- தெலுங்கானா சட்டப் பேரவையின் தொகுதிகளின் பட்டியல்
# பால்கொண்டா சட்டமன்றத் தொகுதி

**பால்கொண்டா சட்டமன்றத் தொகுதி** (*Balkonda Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். நிஜாமாபாத் மாவட்டத்தில் உள்ள 5 தொகுதிகளில் இதுவும் ஒன்று. இது நிஜாமாபாத் மக்களவைத் தொகுதியின் ஒரு பகுதியாகும்.  
பாரத் இராட்டிர சமிதியைச் சேர்ந்த வெமுலா பிரசாந்த் ரெட்டி இத்தொகுதியின் தற்போதைய சட்டமன்ற உறுப்பினர் ஆவார்.
# பால்கொண்டா சட்டமன்றத் தொகுதி

## மண்டலங்கள்

சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:
**பீமகல்**  
| முப்கல் | } |
| --- | --- |
# பால்கொண்டா சட்டமன்றத் தொகுதி

## சட்டமன்ற உறுப்பினர்கள்

| பதவிக் காலம் | சட்டமன்ற உறுப்பினர் | கட்சி |
| --- | --- | --- |
| 1952-57 | கே. அனந்த ரெட்டி | சமத்துவக் கட்சி |
| 1957-62 | ரங்கா ரெட்டி | இந்திய தேசிய காங்கிரசு |
| 1962-67 | காதம் ராஜாராம் |  |
| 1967-72 |  |  |
| 1972-78 |  |  |
| 1978-81 |  |  |
| 1981-83 | காடம் எஸ்.பாய் |  |
| 1983-85 | ஜி.மதுசூதன் ரெட்டி | தெலுங்கு தேசம் கட்சி |
| 1985-89 |  |  |
| 1989-94 | கே.ஆர்.சுரேஷ் ரெட்டி | இந்திய தேசிய காங்கிரசு |
| 1994-99 |  |  |
| 1999-04 |  |  |
| 2004-09 |  |  |
| 2009-10 | எரவர்தி அணில் குமார் | பிரசா ராச்யம் கட்சி |
| 2014-2018 | வெமுலா பிரசாந்த் ரெட்டி | பாரத் இராட்டிர சமிதி |
| 2018- | } |  |
# பால்கொண்டா சட்டமன்றத் தொகுதி

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# நந்தலால் சௌவுத்ரி

**நந்தலால் சௌவுத்ரி** (*Nand Lal Chaudhary*) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். பீகாரைச் சேர்ந்த இவர் பீகார் மாநில சட்டப் பேரவையின் சட்டமன்ற உறுப்பினராக இருமுறை தேர்ந்தெடுக்கப்பட்டார். 1995 ஆம் ஆண்டு முதல் 2005 ஆம் ஆண்டு வரை இந்திய தேசிய காங்கிரசின் கிழக்கு சம்பரான் பிரிவின் தலைவராகவும் பணியாற்றினார்
# நந்தலால் சௌவுத்ரி

## அரசியல்

நந்தலால் சௌத்ரி 1980 ஆம் ஆண்டில் பிப்ரா, பூர்வி சம்பரானில் இருந்து பீகார் சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார் 1985 ஆம் ஆண்டிலும் இவர் மீண்டும் இதே தொகுதிக்காகத் தேர்ந்தெடுக்கப்பட்டார். 1995 ஆம் ஆண்டு முதல் 2005 ஆம் ஆண்டு வரை இந்திய தேசிய காங்கிரசு கட்சியின் கிழக்கு சம்பாரண் பிரிவின் தலைவராக பணியாற்றினார்.  
நந்தலால் சௌத்ரி 2020 ஆம் ஆண்டு சனவரி மாதம் 14 ஆம் தேதியன்று தனது 84 ஆவது வயதில் இறந்தார்
# பச்சை அத்திப்பறவை

**பச்சை அத்திப்பறவை** (*Green figbird*) அல்லது **திமோர்** **அத்திப்பறவை** (*இசுபெக்கோதெரசு விரிடிசு*) என்பது ஓரியோலிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவின் ரோட்டி மற்றும் திமோர் தீவுகளில் காடு, வனப்பகுதி, சதுப்புநிலம் மற்றும் புதர்க்காடுகள் ஆகியவற்றில் மட்டுமே காணப்படும் அகணிய உயிரி. இது பொதுவானது, எனவே பன்னாட்டு பறவை வாழ்க்கை மற்றும் பன்னாட்டு இயற்கைப் பாதுகாப்புச் சங்கம் ஆகியவற்றால் தீவாய்ப்புக் கவலை குறைந்த இனமாகக் கருதப்படுகிறது.
# பச்சை அத்திப்பறவை

## விளக்கம்

பச்சை அத்திப்பறவை மிகவும் பரவலான ஆத்திரேலிய அத்திப்பறவையை ஒத்திருக்கிறது. ஆனால் சிறியது, மேலும் எச்சத்துவரத்தைத் தவிர, ஆண் முற்றிலும் மஞ்சள்-ஆலிவ் நிறத்தில் (தொண்டை உட்பட) உள்ளது.
# பிலத் பாசுவான் விகங்கம்

**பிலத் பாசுவான் விகங்கம்** (*Bilat Paswan Vihangam*) இந்தியாவைச் சேர்ந்த ஓர் அரசியல்வாதியும் எழுத்தாளருமாவார். விகங்கம் என்ற புனைப்பெயரில் பிலத் பாசுவான் எழுதி வந்தார். இந்தி மற்றும் மைதிலி மொழிகளில் எழுதி இலக்கியங்களில் இவரது எழுத்துக்களுக்காக பெயர் பெற்றார். பீகார் அரசுப் பணியாளர் தேர்வாணையத்தின் தலைவராக இருந்தார். பீகார் பல்கலைக்கழக வாரியத்தின் தலைவராகவும் இருந்தார். 1940 ஆம் ஆண்டில் பீகாரில் பூதாய் பாசுவானுக்கு மகனாக இவர் பிறந்தார், 1968 மற்றும் 1972 ஆம் ஆண்டுகளில் இரண்டு முறை பீகார் சட்டமன்றத்தில் இராச்நகர் சட்டமன்றத் தொகுதி , 1985 ஆம் ஆண்டிலும் 1990 ஆம் ஆண்டிலும் பீகார் சட்டமன்றத்தில் கச்சவுலி சட்டமன்றத் தொகுதி ஆகியவற்றில் போட்டியிட்டு இரண்டு முறை தேர்வு செய்யப்பட்டார். இந்திய தேசிய காங்கிரசு கட்சியின் வேட்புமனுவின் கீழ் போட்டியிட்டு, இரண்டு தேர்தல்களிலும் இந்திய பொதுவுடமைக் கட்சியின் இராம் லக்கன் ராமை தோற்கடித்தார். 1980 மற்றும் 2000 ஆம் ஆண்டுகளில் இரண்டு தேர்தல்களிலும் போட்டியிட்டு தோல்வியடைந்தார் 2005 ஆம் ஆண்டில், இலக்கியத்திற்கான பங்களிப்புகளுக்காக இந்திய அரசு இவருக்கு நான்காவது உயரிய குடிமை விருதான பத்மசிறீ விருதை வழங்கியது.
# குரோமியம்(II) ஐதரைடு

**குரோமியம்(II) ஐதரைடு**, முறையாக **குரோமியம் ஈரைதரைடு** என்பது } அல்லது } என்றும் எழுதப்படும் வேதியியல் மூலக்கூற்று வாய்ப்பாட்டுடன் கூடிய வெளிர் பழுப்பு நிற திடமான கனிமச் சேர்மம் ஆகும். சுற்றுப்புற வெப்பநிலையில் சிதைவை நோக்கி இது வெப்ப இயக்கவியல் நிலையற்றதாக இருந்தாலும், அது இயக்கவியல் ரீதியாக மாறக்கூடியது.  
குரோமியம்(II) ஐதரைடு என்பது இரண்டாவது எளிமையான பாலிமெரிக் குரோமியம் ஐதரைடு ஆகும் ( குரோமியம்(I) ஐதரைடுக்குப் பிறகு). உலோகவியல் வேதியியலில், குரோமியம் (II) ஐதரைடு சில வகையான குரோமியம்-ஹைட்ரஜன் சேர்மங்களுக்கு அடிப்படையாக உள்ளது.
# குரோமியம்(II) ஐதரைடு

## பெயரிடல்

ஐயுபிஏசி தொகுப்புப் பெயரைத் தொடர்ந்து குரோமியம்(II) ஐதரைடுக்கு மிகவும் பொதுவான பெயர் *குரோமியம் ஈரைதரைடு* ஆகும். ஏனெனில், என்ற விகிதாச்சார வாய்ப்பாட்டைக் கொண்டிருக்கும் வெவ்வேறு சேர்மங்களை அதன் இயைபு ரீதியான பெயர்கள் வேறுபடுத்துவதில்லை. "குரோமியம் ஈரைதரைடு" என்பது ஒரு நிலையற்ற மூலக்கூறு இனங்களுக்கு இடையே தெளிவற்ற மற்றும் சிறிதளவே நிலைத்தன்மை வாய்ந்த (ஆனால் பொதுவான) பலபடி வடிவம் ஆகும்.
# குரோமியம்(II) ஐதரைடு

## ஒற்றைப்படி

குரோமியம்(II) ஐதரைடு ஒற்றை மூலக்கூறு, சுற்றுப்புற வெப்பநிலையில் தன்னியக்க பலபடியாதலை நோக்கி வெப்ப இயக்கவியல் மற்றும் இயக்க ரீதியாக நிலையற்றதாக உள்ளது. இருப்பினும், மூலக்கூறுகள் மற்றும் திட மற்றும் வாயு நிலைகளில் தனிமைப்படுத்தப்பட்டுள்ளது.
# குரோமியம்(II) ஐதரைடு

## பண்புகள்

### கட்டமைப்பு

நீர்த்த CrH <sub>2</sub> இல், மூலக்கூறுகள் குறைந்த பட்சம் Cr<sub>2</sub>H<sub>4</sub> (இருபடிச் சேர்மங்கள்) உருவாக்கும் ஒலிகோமரைஸ் என்று அறியப்படுகிறது, அவை சகப்பிணைப்புகளால் இணைக்கப்படுகின்றன. இருபடிச் சேர்மங்களின் விலகல் வெப்ப அடக்கம் 121 கிலோ யூல்கள் மோல் <sup>-1</sup> என மதிப்பிடப்பட்டுள்ளது. மூலக்கூறு ஹைட்ரஜனுடன் குரோமியத்தின் வினை வெப்பம் கொள்வினை ஆகும். 380 நானோ மீட்ட்ர் அல்லது அதைவிட அதிகமான அலைநீளக் கதிர்வீச்சு ஒளி வேதியியல் முறையில் உருவாக்கப்பட்ட CrH<sub>2</sub> ஐப் பெற தேவைப்படுகிறது.
# சுக்ரம் ரத்வா

**சுக்ராம் ரத்வா (***Sukhram Rathva***)** இந்திய நாட்டின் குசராத்து மாநிலத்தைச் சேர்ந்த இந்திய தேசிய காங்கிரசு கட்சியினைச் சேர்ந்த அரசியல்வாதி ஆவார். இவர் செட்பூர், சோட்டா உதய்பூர் தொகுதியில் இருந்து குசராத்து மாநில சட்டமன்ற உறுப்பினராக இருந்தார்.  
இவர் 2021 ஆம் ஆண்டு டிசம்பர் மாதம் 3 ஆம் தேதியன்று குசராத்து சட்டப் பேரவையின் எதிர்க்கட்சித் தலைவராக தேர்ந்தெடுக்கப்பட்டார்.
# எசு 4716

**S4716** என்பது பால்வழியின் மையத்தில் அமைந்துள்ள மீப்பொருண்மை தனுசுஏ (Sgr A*)கருந்துளையைச் சுற்றிவரும் ஒரு S வகை விண்மீனாகும், இது 100 வானியல் அலகு க்கு மிக நெருக்கமான அணுக்கமாக நொடிக்கு 8,000 கிலோமீட்டர் வேகத்தில் அதைச் சுற்றி வருகிறது. 2022 யூலை நிலவரப்படி, எசு4716 வட்டனைக்காலம் பால்வழியில் உள்ள எந்த விண்மீனிலும் மிகக் குறுகியதாக இருந்தது. இது 4.0 ஆண்டுகளில் Sgr A* கருந்துளையை, 0.75 மையப்பிறழ்வுடன் நீள்வட்ட வட்டணையில் சுற்றிவருகிரது. இதன். Sgr A* இலிருந்தான அண்மிய அணுக்கம் 15 பில்லியன் கிலோமீட்டர்கள் ஆகும் ( இது 2022 இல் விண்வெளி ஆய்வு வாயேஜர் 2 க்கான தோராயத் தொலைவு அல்லது சூரியனிலிருந்து நெப்டியூன் தொலைவை விட மூன்று மடங்கு), அதன் நெடுந்தொலைவு அணுக்கம் 100 பில்லியன் கிலோமீட்டர் ஆகும். இதைக் கெக் ஆய்வக NIRC2 ( Keck ), OSIRIS (Keck) ஆகிய தொலைநோக்கிகள் வழியாகவும் சின்ஃபோனி ( VLT ), நாக்கோ ( VLT ), ஈர்ப்பு ( VLT ) ஆகிய மிகப் பெரிய தொலைநோக்கிகள்( VLT ) வழி கண்டறியலாம்.
# எசுடிஎசுஎசு ஜோ815+4729

**எசுடிஎசெசு ஜோ81554.26+472947.5** *(SDSS J081554.26+472947.5)*, பெரும்பாலும் அதன் பகுதி ஆயத்தொலைவுகளான ஜோ**815+4729** என்று சுருக்கப்படுகிறது, இது புலி விண்மீன் குழுவில் உள்ள மிகக் குறைந்த பொன்மத்(உலோகத்)தன்மையைக் கொண்ட ஒரு விண்மீனாகும் . இது ஒப்பீட்டளவில் அதிகக் கரிமச் செறிவையும் கொண்டுள்ளது. விண்மீனின் மேற்பரப்பு வெப்பநிலை 6,215 கெ. இது சூரியனில் இருந்து 7,500 ஒளி ஆண்டுகள் (2.3 கிலோபுடைநொடிகள் ) தொலைவில் உள்ளது மேலும் நம் பால்வழி மையத்தில் இருந்து 33,000 ஒளி ஆண்டுகள் (10 கிலோபடைநொடிகள்) தொலைவில் உள்ளது. இந்த விண்மீன் காலகத்தாலும் உயிரகத்தாலும் பெரிதும் செறிவூட்டப்பட்டுள்ளது, இது ஒற்றை சுழிய-உலோக சூப்பர்நோவாவால் மாசுபடுத்தப்பட்ட தொல்பழங்கால வளிம முகிலிலிருந்து உருவாகிறது. இரும்பு உள்ளிட்ட அடர்தனிமங்களின் பற்றாக்குறை, இவை பெரும்பாலும் சரிந்து விழும் மீவிண்மீன் வெடிப்பு எச்சங்கள் வழியாக விளக்கப்படுகிறது.
# ஆசிசா பாத்திமா இமாம்

**பேகம் அசிசா பாத்திமா இமாம்** (Begum Aziza Fatima Imam) இந்திய அரசியல்வாதி மற்றும் சமூக ஆர்வலர் ஆவார். இவர் 1973 ஆம் ஆண்டு மற்றும் 1979 ஆம் ஆண்டு மாநிலங்களவை உறுப்பினராகத் தேர்ந்தெடுக்கப்பட்டார். இவர் தனது தாய்வழி மாமா சையத் அலி இமாம் மற்றும் இவரது மனைவி பேகம் அனிசு பாத்திமா இமாம் ஆகியோரால் தத்தெடுக்கப்பட்டார். இவர் அசிசாவின் தாய்வழி அத்தை ஆவார்.
# விசுவேமா அரங்கம்

**விசுவேமா அரங்கம்** (*Viswema Hall*) என்பது இந்தியாவின் நாகாலாந்து மாநிலத்தின் விசுவேமா கிராமத்திலுள்ள சுவே-பா பகுதியில் கட்டப்பட்டு வரும் ஒரு பல்நோக்கு அரங்கமாகும் . அரங்கத்தின் கட்டுமானம் 2020 ஆம் ஆண்டில் தொடங்கியது. கட்டப்பட்டு முடிந்ததும் இந்த அரங்கம் மாநிலத்திலேயே இந்தவகையில் கட்டப்பட்ட முதலாவது அரங்கமாகத் திகழும். அரங்கில் பல்வேறு விளையாட்டு நிகழ்வுகள், இசை நிகழ்ச்சிகள், கூட்டங்கள் போன்றவற்றை நடத்த முடியும்.
# விசுவேமா அரங்கம்

## அரங்கம்

அரங்கில் ஒரு பல்நோக்கு மண்டபம் 200 சதுர அடி பரப்பளவைக் கொண்டிருக்கும் விளையாட்டு நிகழ்வுகளின் போது 3200 நபர்களுக்கும், சமூக மற்றும் கலாச்சார நிகழ்வுகளின் போது சுமார் 5000 நபர்களும் அமர்ந்து இரசிக்க அரங்கம் இடமளிக்கும். இது உள்ளூர் சமூக மையமாகவும் செயல்படும்.
# வெட்டர் அத்திப்பறவை

**வெட்டர் அத்திப்பறவை** (*Wetar figbird*)(*இசுபெக்கோதெரசு கைப்போலூகசு*) என்பது ஓரியோலிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவின் வெட்டார் தீவில் உள்ள காடு, வனப்பகுதி மற்றும் புதர்க்காடுகளில் மட்டுமே காணப்படும் அகணிய உயிரி. வெட்டர் அத்திப்பறவை குறித்த தகவல்கள் அதிகம் அறியப்படவில்லை. மேலும் இது வசிப்பிட இழப்பால் அச்சுறுத்தப்பட்டாலும், சமீபத்திய இதனுடைய எண்ணிக்கை குறித்த மதிப்பீடுகள் முதலில் மதிப்பிடப்பட்டதை விட அதிகமாக உள்ளதாகத் தெரிவிக்கின்றன. இதன் விளைவாக இப்போது பன்னாட்டு பறவை வாழ்க்கை மற்றும் பன்னாடு இயற்கைப் பாதுகாப்புச் சங்கம் இதனை தீவாய்ப்புக் கவலை குறைந்த இனமாகப் பட்டியலிடப்பட்டுள்ளது. வெட்டார் அத்திப்பறவை நன்கு அறியப்பட்ட ஆத்திரேலிய அத்திப்பறவையை ஒத்திருக்கிறது. ஆனால் இது மிகவும் சிறியது மற்றும் ஆணின் அடிப்பகுதி முழுவதுமாக வெண்மையானது. முன்பு, இது பச்சை அத்திப்பறவையின் துணையினமாகக் கருதப்பட்டது. ஆனால் இப்போது இவை இரண்டு தனித்தனி சிற்றினங்களாக வகைப்படுத்தப்பட்டுள்ளன.
# இடலோ கால்வினோ

**இடலோ கால்வினோ** (*Italo Calvino*) 15 அக்டோபர் 1923 - 19 செப்டம்பர் 1985) என்பவர் ஒரு இத்தாலிய எழுத்தாளர் மற்றும் பத்திரிகையாளர் ஆவார். *எங்கள் மூதாதையர்கள்* முத்தொகுப்பு (1952-1959), *காஸ்மிகாமிக்ஸ்* சிறுகதைகளின் தொகுப்பு (1965), புலப்படாத நகரங்கள் (1972), *குளிர்கால இரவில் ஒரு பயணி* (1979) ஆகிய புதினங்கள் இவரது சிறந்த படைப்புகளில் அடங்கும்.  
பிரிட்டன், ஆத்திரேலியா, அமெரிக்காவில் போற்றப்பட்ட கால்வினோ, இறக்கும் போது அதிகம் மொழிபெயர்க்கப்பட்ட சமகால இத்தாலிய எழுத்தாளராக இருந்தார். இவர் டசுக்கனியில் உள்ள காஸ்டிக்லியோன் டெல்லா பெஸ்காயாவின் கல்லறைத் தோட்டத்தில் அடக்கம் செய்யப்பட்டார்.
# இடலோ கால்வினோ

## வாழ்க்கை வரலாறு

### பெற்றோர்

இடலோ கால்வினோ 1923 இல் கியூபாவின் அவானாவின் புறநகர்ப் பகுதியான சாண்டியாகோ டி லாஸ் வேகாசில் பிறந்தார். இவரது தந்தை, மரியோ, ஒரு வெப்பமண்டல வேளாண் அறிவியலாளரும், தாவரவியலாளரும் ஆவார். அவர் வேளாண்மை மற்றும் மலரியலையும் கற்பித்தார். 47 ஆண்டுகளுக்கு முன்பு இத்தாலியின் சான்ரெமோவில் பிறந்த மரியோ கால்வினோ 1909 இல் மெக்சிக்கோவுக்கு குடிபெயர்ந்தார், அங்கு அவர் வேளாண் அமைச்சகத்தில் ஒரு முக்கிய பதவியைப் பெற்றார். ஒரு சுயசரிதை கட்டுரையில், இட்டாலோ கால்வினோ தனது தந்தை "அவரது இளமையில் ஒரு அரசின்மைவாதியாகவும், க்ரோபோட்கினைப் பின்பற்றுபவராகவும் இருந்தார். பின்னர் சோசலிச சீர்திருத்தவாதி"யாக இருந்தார் என்று விளக்கினார். 1917 ஆம் ஆண்டில் மரியோ அறிவியல் பரிசோதனைகளை நடத்த கியூபாவிற்கு புறப்பட்டார்.  
கால்வினோவின் தாயார், கியுலியானா லூஜியா எவெலினா "ஈவா" மாமேலி ஒரு தாவரவியலாளர் மற்றும் பல்கலைக்கழக பேராசிரியர் ஆவார். சர்டினியாவில் உள்ள சஸ்சாரியை பூர்வீகமாகக் கொண்டவர். அவரது கணவரை விட 11 வயது இளையவர். அவர் பாவியா பல்கலைக்கழகத்தில் இளநிலை விரிவுரையாளராக இருந்தபோது திருமணம் செய்து கொண்டார்.
# இடலோ கால்வினோ

## வாழ்க்கை வரலாறு

### ஆரம்ப கால வாழ்க்கையும் கல்வியும்

1925 இல், கால்வினோ பிறந்து இரண்டு ஆண்டுகளுக்குளாக, குடும்பம் இத்தாலிக்குத் திரும்பி இலிகுரியா கடற்கரையில் சான்ரெமோ நகரில் நிரந்தரமாக குடியேறியது. புகழ்பெற்ற புவியியலாளர் ஆன கால்வினோவின் தம்பி ஃப்ளோரியானோ 1927 இல் பிறந்தார்.  
இவரின் பெற்றோரின் விடுதலைக் கட்டுநர் நம்பிக்கைகள் அரசின்மை, மார்க்சியம் ஆகியவற்றின் கூறுகளைக் கொண்ட குடியரசுவாதம் ஆகியவற்றை அங்கியது. அவர்கள் ஆளும் தேசிய பாசிசக் கட்சியின் மீது தீவிர வெறுப்பு கொண்ட தீவிர சுதந்திர சிந்தனையாளர்களாக இருந்தனர். ஈவா மற்றும் மரியோ ஆகியோர் தங்கள் மகன்களுக்கு கத்தோலிக்க சமயம் சார்ந்த அல்லது வேறு எந்த சமயம் சார்ந்த கல்வியையும் அளிக்க மறுத்துவிட்டனர். இட்டாலோ ஆங்கில மழலையர் பள்ளியான செயின்ட் ஜார்ஜ் கல்லூரியில் பயின்றார், அதைத் தொடர்ந்து வால்டென்சியர்களால் நடத்தப்படும் புராட்டஸ்டன்ட் ஆரம்ப தனியார் பள்ளியில் பயின்றார். பாரம்பரிய உயர்நிலைப் பள்ளி பாடத்திட்டத்துடன் கூடிய இவரது இடைநிலைப் பள்ளிப் படிப்பு, அரசு நடத்தும் லைசியோ ஜியான் டொமினிகோ காசினியில் முடிக்கப்பட்டது. அங்கு இவரது பெற்றோரின் வேண்டுகோளின் பேரில், சமய வகுப்புகளில் இருந்து இவருக்கு விலக்கு அளிக்கப்பட்டது.
# இடலோ கால்வினோ

## வாழ்க்கை வரலாறு

### கம்யூனிசத்திற்குப் பிறகு

1957 இல், அங்கேரி மீதான 1956 சோவியத் படையெடுப்பால் ஏமாற்றமடைந்த கால்வினோ இத்தாலிய கம்யூனிஸ்ட் கட்சியை விட்டு விலகினார். ஆகத்து ஏழாம் நாள் *L'Unità* இதழில் வெளியிடப்பட்ட இவரது ராஜினாமா கடிதத்தில், உலக கம்யூனிசத்தின் "ஜனநாயகக் கண்ணோட்டங்களில் நம்பிக்கையை" உறுதிப்படுத்தும் அதே வேளையில், அவர் தனது கருத்து வேறுபாட்டிற்கான காரணத்தை விளக்கினார் (அங்கேரியப் புரட்சியாளர்களை வன்முறையால் ஒடுக்கியது மற்றும் ஜோசப் ஸ்டாலினின் குற்றங்களை வெளிப்படுத்துதல்). இவர் தீவிர அரசியலில் இருந்து விலகினாலும் வேறு கட்சியில் சேரவில்லை. *Città aperta,* *Tempo presente*, *Passato e presente போன்ற* இதழ்களில் எழுதத் துவங்கினார். 1959 இல் விட்டோரினியுடன், நவீன தொழில்துறை யுகத்தில் இலக்கியத்திற்காக அர்ப்பணிக்கப்பட்ட பண்பாட்டு இதழான *<nowiki/>'இல் மெனபோவின்* இணை ஆசிரியரானார், அதில் 1966 வரை பதவி வகித்தார்  
கம்யூனிச கருத்துக்களைக் கொண்ட வெளிநாட்டவர்களுக்கு அமெரிக்காவில் கடுமையான கட்டுப்பாடுகள் இருந்தபோதிலும், கால்வினோ அமெரிக்காவிற்குச் செல்ல அனுமதிக்கப்பட்டார். அங்கு இவர் 1959 முதல் 1960 வரை ஆறு மாதங்கள் தங்கியிருந்தார். இந்த அமெரிக்க விஜயத்தை விவரித்து Einaudi க்கு இவர் எழுதிய கடிதங்கள் முதன்முதலில் 2003 இல் ஹெர்மிட் இன் பாரிசில் "அமெரிக்கன் டைரி 1959-1960" என்ற பெயரில் வெளியிடப்பட்டது.  
1962 இல் கால்வினோ அர்ஜென்டினா மொழிபெயர்ப்பாளரான எஸ்தர் ஜூடித் சிங்கரை ("சிச்சிட்டா") சந்தித்தார். 1964 இல் அவானாவில் அவரை மணந்துகொண்டார். ஒரு பயணத்தின் போது அவர் தனது பிறந்த இடத்திற்குச் சென்று சே குவேராவை அறிமுகம் கொண்டார். 15 அக்டோபர் 1967 இல், குவேரா இறந்த சில நாட்களுக்குப் பிறகு, கால்வினோ அவருக்கு ஒரு அஞ்சலி எழுதினார், அது 1968 இல் கியூபாவிலும் முப்பது ஆண்டுகளுக்குப் பிறகு இத்தாலியிலும் வெளியிடப்பட்டது. இவரும் இவரது மனைவியும் மான்டே பிரையன்சோ வழியாக உரோமில் குடியேறினர், அங்கு இவர்களின் மகள் ஜியோவானா 1965 இல் பிறந்தார். மீண்டும் Einaudi இதழில் பணிபுரிந்தார், கால்வினோ தனது " காஸ்மிகாமிக்ஸ் " சிலவற்றை *Il Caffè* என்ற இலக்கிய இதழில் வெளியிடத் தொடங்கினார்.
# இடலோ கால்வினோ

## தமிழில் மொழிபெயர்ப்புகள்

கால்வினோவின் சிறுகதைகளை தமிழில் முதன்முதலில் கவிஞர் பிரம்மராஜன் மொழிபெயர்த்து 2003 இல் தொகுப்பாக வெளியிட்டார். மேலும் அவர் கால்வினோவின் முதன்மையான கட்டுரையான *செவ்வியல் படைப்புகளை ஏன் வாசிக்கவேண்டும்* என்னும் கட்டுரையையும் மொழிபெயர்தார். இவரின் *புலப்படாத நகரங்கள், குளிர்கால இரவில் ஒரு பயணி* ஆகிய இரு படைப்புகளை மொழிபெயர்ப்பாளர் சமயவேல் தமிழில் மொழிபெயர்த்துள்ளார்.
# பிரூசு சா துக்ளக்

**சுல்தான் பிரூசு சா துக்ளக்** (*Sultan Firuz Shah Tughlaq*) (1309&nbsp;– 20 செப்டம்பர் 1388) துக்ளக் வம்சத்தைச் சேர்ந்த ஒரு முஸ்லிம் ஆட்சியாளர் ஆவார். இவர் 1351 முதல் 1388 வரை தில்லி சுல்தானகத்தை ஆட்சி செய்தார். குசராத்தில் கலகம் செய்த துருக்கிய அடிமைப் பழங்குடியினரான தாகிக்கு எதிராக சிந்துவில் உள்ள தட்டாவில் முகம்மது பின் துக்ளக் போர் புரிந்தபோது இறந்தார். சுல்தானகத்தின் வரலாற்றில் முதன்முறையாக, அதிகாரத்தை யாரும் ஏற்கத் தயாராக இல்லாத சூழ்நிலை அப்போது இருந்தது. பிரூசை பொறுப்பேற்கும்படி அதிகாரிகள் கேட்டுக் கொண்டனர். அந்த நேரத்தில், முகமது பின் துக்ளக்கின் பிரதமரான கவாஜா ஜஹான், முகமது பின் துக்ளக்கின் மகன் எனக் கூறி ஒரு சிறுவனை அரியணையில் அமர்த்தினார். பின்னர் அவரும் சரணடைந்தார். பரவலான அமைதியின்மை காரணமாக, பிரூசின் சாம்ராச்சியம் முகம்மதுவை விட மிகவும் சிறியதாக இருந்தது. வங்காளம் மற்றும் பிற மாகாணங்களில் ஏற்பட்ட கிளர்ச்சிகளால் சுதந்திரத்தை வழங்கும் கட்டாயம் இவருக்கு ஏற்பட்டது. இவர் இசுலாமியச் சட்ட முறைமையை தனது ஆட்சி முழுவதும் நிறுவினார்.
# பிரூசு சா துக்ளக்

## சொந்த வாழ்க்கை

இவரது தந்தையின் பெயர் ரஜப் ( கியாத் அல்-தின் துக்ளக்கின் தம்பி) அவர் *சிபக்சலார்* என்ற பட்டத்தைக் கொண்டிருந்தார். இவரது தாயார் நைலா, ஒரு இந்துப் பெண், தற்போது பாக்கித்தானின் பஞ்சாப் பகுதியில் உள்ள தீபல்பூரைச் சேர்ந்த பதி ராஜ்புத் இனத்தைச் சேர்ந்தவர்.
# பிரூசு சா துக்ளக்

## ஆட்சி

*பித்தௌத்-இ-பிரோசாகி* என்ற தலைப்பிலான இவரது 32-பக்கச் சுயசரிதையின் மூலம் இவரைப் பற்றி ஓரளவு அறிய முடிகிறது. 1351-இல் தில்லி சுல்தானக ஆட்சியின் போது இவருக்கு வயது 42. இவர் 1388 வரை ஆட்சி செய்தார். முகமது துக்ளக்கின் மரணத்திற்குப் பிறகு, அவர் வங்காளம், குஜராத் மற்றும் வாரங்கல் உட்படப் பல பகுதிகளில் கிளர்ச்சிகளை எதிர்கொண்டார். ஆயினும்கூட, இவர் பேரரசின் உள்கட்டமைப்பை மேம்படுத்துவதற்குக் கால்வாய்கள், ஓய்வு இல்லங்கள் மற்றும் மருத்துவமனைகள், நீர்த்தேக்கங்களை உருவாக்குதல் மற்றும் புதுப்பித்தல் மற்றும் கிணறுகளைத் தோண்டுதல் ஆகியவற்றில் கவனம் செலுத்தினார். தில்லியைச் சுற்றி ஜான்பூர், பிரோசுபூர், ஹிசார், பிரோசாபாத், பதேகாபாத் உள்ளிட்ட பல நகரங்களை நிறுவினார். பிரோசாபாத் நகரின் பெரும்பகுதி அழிந்தது. பின்னர் வந்த ஆட்சியாளர்கள் அதன் கட்டிடங்களைத் தகர்த்து, அதன் பொருட்களைப் புதிய கட்டுமானப் பொருட்களாகப் பயன்படுத்தினார்கள்., மீதமுள்ளவை புது தில்லி வளர்ந்ததால் சேதமடைந்தன.
# பிரூசு சா துக்ளக்

## மத மற்றும் நிர்வாகக் கொள்கைகள்

ஒரு தீவிர முஸ்லிமாக இருந்த இவர் இசுலாத்தின் சட்டங்களை நிலைநிறுத்த முயன்றார். மேலும், ஷரியா கொள்கைகளை ஏற்றுக்கொண்டார். இவர் இறையியலாளர்களுக்குப் பல முக்கியமான சலுகைகளை வழங்கினார். இவர் முஸ்லிம் பெண்கள் புனிதர்களின் கல்லறைகளுக்கு வழிபடச் செல்வதைத் தடை செய்தார்.துக்ளக் தனது மாமா முகமதுவின் ஆட்சியில் செய்த தவறுகளை மனதில் கொண்டு பிரிந்து போன பகுதிகளை மீளக் கைப்பற்ற வேண்டாம் என்றும், மேலும் சில பகுதிகள் சுதந்திரம் பெறாமல் இருக்கவும் முடிவு செய்தார். இவர் ஒரு சுல்தானைப் போல் பாகுபாடின்றிக் கருணையும் மென்மையும் கொண்டிருந்தார். தனது ராச்சியத்தை அமைதியாக ஆட்சி செய்ய அனுமதிப்பார்கள் எனக் கருதி இவர் பிரபுக்களையும் உலமாக்களையும் மகிழ்ச்சியாக வைத்திருக்க முடிவு செய்தார்.  
இவரது ஆட்சியில் தென் மாநிலங்கள் சுல்தானகத்திலிருந்து விலகிவிட்டன. குசராத் மற்றும் சிந்துவில் கிளர்ச்சிகள் இருந்தன. அதே நேரத்தில் வங்காளம் தனது சுதந்திரத்தை உறுதிப்படுத்தியது. இவர் 1353 மற்றும் 1358 இல் வங்காளத்திற்கு எதிரான படையெடுப்புகளை வழிநடத்தி கட்டக்கைக் கைப்பற்றினார். புரி ஜெகன்நாதர் கோயி<nowiki/>லை இழிவுபடுத்தினார். மேலும் ஒடிசாவில் உள்ள ஜஜ்நகரின் ராஜா கஜபதியை கப்பம் செலுத்தும்படி கட்டாயப்படுத்தினார். 14 ஆம் நூற்றாண்டில் சௌகான் ராஜபுத்திரர்களை இந்து மதத்திலிருந்து இஸ்லாமியராக மாற்றினார்.. அவர்கள் இப்போது ராஜஸ்தானில் கைம்கானிகள் என்று அழைக்கப்படுகிறார்கள்.  
இவர் காங்ரா கோட்டையை முற்றுகையிட்டார். நாகர்கோட் மற்றும் தாட்டாவிலும் கப்பம் செலுத்தும்படி கட்டாயப்படுத்தினார். இவரது காலத்தில் குராசனின் தாதர் கான் பஞ்சாப்பைப் பலமுறை தாக்கினார். குர்தாஸ்பூரில் நடந்த இறுதிப் போரின்போது அவர் அடக்கப்பட்டார். பிரூஸ் ஷா துக்ளக் தனது மகளை ராஜா கைலாஷ் பாலுவிற்குத் திருமணம் செய்து வைத்து, அவரை இசுலாத்திற்கு மாற வைத்தார். அவர்களை குராசனை ஆள அனுப்பினார். அங்கு இவர்களுக்கு 'பாட்பேஜி' என்ற சாதியால் அறியப்பட்ட பதினொரு மகன்கள் பிறந்தனர்.
அரண்மனை, அசோகன் தில்லி-தோப்ரா தூண் (இடது) மற்றும் ஜாமியா மஸ்ஜித் (வலது) ஆகியவற்றின் மேல் தெரிகிறது]]
சாகிர் ஒருவர் இறந்த பின்னால் தகுதியின் அடிப்படையில் பதவியை வழங்குவதற்குப் பதிலாக, அவர்களது சாதாரண மகன்களை சாகிராக ஆக்கினார். இராணுவத்திலும் இவ்வாறே பதவிகள் வழங்கப்பட்டது. பிரபுக்களின் சம்பளத்தை உயர்த்தினார். கைகளை வெட்டுவது போன்ற அனைத்து வகையான கடுமையான தண்டனைகளையும் நிறுத்தினார். முகமது உயர்த்திய நில வரிகளையும் குறைத்தார். துக்ளக்கின் ஆட்சியானது இடைக்கால இந்தியாவில் ஊழலின் மிகப்பெரிய யுகமாக விவரிக்கப்பட்டுள்ளது: இவர் ஒரு தரமற்ற தங்க நாணயத்தை அறிமுகப்படுத்தினார்.
# பிரூசு சா துக்ளக்

## உள்கட்டமைப்பு மற்றும் கல்வி

துக்ளக் தனது மக்களின் பொருளாதார நலனை அதிகரிக்கக் கொள்கைகளை நிறுவினார். பல ஓய்வு இல்லங்கள் , தோட்டங்கள் மற்றும் கல்லறைகள் ( துக்ளக் கல்லறைகள் ) கட்டப்பட்டன. முஸ்லிம்களின் மதக் கல்வியை ஊக்குவிப்பதற்காகப் பல மதராசாக்கள் (இசுலாமிய மதப் பள்ளிகள்) திறக்கப்பட்டன. ஏழைகளின் இலவசச் சிகிச்சைக்காக மருத்துவமனைகளை நிறுவி யூனானி மருத்துவத்தை ஊக்குவித்தார். திவான்-இ-கைராத் துறையின் கீழ் ஏழைக் குடும்பங்களைச் சேர்ந்த பெண்களின் திருமணத்திற்கு இவர் பணம் வழங்கினார். இவர் தில்லியில் பல பொதுக் கட்டிடங்களை நிறுவினார். கி.பி.1354 இல் ஹிசாரில் பிரோஸ் ஷா அரண்மனை வளாகத்தைக் கட்டினார். 300 க்கும் மேற்பட்ட கிராமங்கள் மற்றும் ஐந்து பெரிய கால்வாய்களைத் தோண்டினார். பிருத்திவிராச் சௌகான் காலத்தின் மேற்கு யமுனை கால்வாயைப் புதுப்பித்தல் உட்பட, தானியங்கள் மற்றும் பழங்களை வளர்ப்பதற்காக அதிக நிலத்தைச் சாகுபடிக்குக் கொண்டுவந்தார். அன்றாட நிர்வாகத்திற்காக, சுல்தான் பிரூஸ் ஷா துக்ளக், முன்னர் வாரங்கல் கோட்டையின் தளபதியாக இருந்த மாலிக் மக்புலைச் சார்ந்து இருந்தார். பின்னர் அவரும் இசுலாத்திற்கு மாற்றப்பட்டார். ஆறு மாதங்களாக துக்ளக் சிந்து மற்றும் குசராத்தில் போரில் ஈடுபட்டிருந்தபோது, மக்புல் தில்லியைப் பாதுகாத்து வந்தார். துக்ளக்கின் அரசவையில் இருந்த கணிசமான எண்ணிக்கையிலான பிரபுக்களில் இவர் மிகவும் விரும்பப்பட்டவர் மற்றும் சுல்தானின் நம்பிக்கையைத் தக்க வைத்துக் கொண்டார். சுல்தான் பிரூஸ் ஷா துக்ளக் மக்புலை 'அண்ணன்' என்று அழைத்தார். தில்லியின் உண்மையான ஆட்சியாளர் என மாலிக் மக்புலை சுல்தான் குறிப்பிட்டார்.  
இவரது காலத்தில் இந்து சமயப் படைப்புகள் சமசுகிருதத்திலிருந்து பாரசீக மற்றும் அரபு மொழிகளுக்கு மொழிபெயர்க்கப்பட்டன. பாரசீகம், அரபு மற்றும் பிற மொழிகளில் கையெழுத்துப் பிரதிகளின் ஒரு பெரிய தனிப்பட்ட நூலகத்தை இவர் வைத்திருந்தார். இவர் மீரட்டில் இருந்து 2 அசோகரின் தூண்களையும், அரியானாவின் யமுனாநகர் மாவட்டத்தில் உள்ள ராதௌர் அருகே உள்ள தோப்ராவையும், கவனமாக வெட்டி எடுத்து தில்லிக்குக் கொண்டு வந்தார். அவற்றில் ஒன்றை பிரோஸ் ஷா கோட்லாவில் உள்ள தனது அரண்மனையின் கூரையில் மீண்டும் எழுப்பினார்.
# பிரூசு சா துக்ளக்

## மரபு

தனது மூத்த மகன் பதே கான் 1376 இல் இறந்த பின்னர் இவர் ஆகஸ்ட் 1387 இல் பதவி துறந்தார். இவரது மற்றொரு மகன் இளவரசர் முகம்மதுவை அரசனாக்கினார். ஒரு அடிமைக் கிளர்ச்சியினால் தனது பேரன் துக்ளக் கானுக்கு அரசப் பட்டத்தை வழங்கக் கட்டாயப்படுத்தியது.  
துக்ளக்கின் மரணம் வாரிசுப் போருக்கு வழிவகுத்தது. மேலும் பிரபுக்கள் சுதந்திர அரசுகளை அமைக்கக் கிளர்ச்சி செய்தனர். இவரது மென்மையான அணுகுமுறை பிரபுக்களைப் பலப்படுத்தியது. இதனால் இவரது நிலை பலவீனமானது. இவருக்குப் பின் வந்த இரண்டாம் கியாஸ்-உத்-தின் துக்ளக் அடிமைகளையோ பிரபுக்களையோ கட்டுப்படுத்த முடியவில்லை. இராணுவம் பலவீனமடைந்தது . மேலும், பேரரசின் அளவும் சுருங்கியது. இவர் இறந்து பத்து ஆண்டுகளுக்குப் பிறகு, தைமூரின் படையெடுப்பு தில்லியை அழித்தது. இவரது கல்லறை ஹவுஸ் காஸில் (புது தில்லி), அலாவுதீன் கில்சியால் கட்டப்பட்ட குளத்திற்கு அருகில் அமைந்துள்ளது. 1352-53 இல் பிரோஸ் ஷாவால் கட்டப்பட்ட மதராசா கல்லறையுடன் இணைக்கப்பட்டுள்ளது.
# ஒற்றை வகை உயிரலகு

**ஒற்றை வகை உயிரலகு** (*Monotypic taxon*) என்பது உயிரியலில், வகைபிரித்தல் குழுவாகும் (உயிரலகு). இந்த உயிரலகில் ஒரே ஒரு உடனடி துணைஉயிரலகு மட்டுமே உள்ளது. ஒரு ஒற்றை வகை உயிரலகான சிற்றினம் என்பது துணையினங்கள் அல்லது சிறிய, பெரும் சிற்றினங்களைக் கொண்டிராத சிற்றினமாகும். வகைகளைப் பொறுத்தவரை, "குறிப்பிடப்படாத" அல்லது "ஒற்றைச்சிற்றின" என்ற சொல் சில நேரங்களில் விரும்பப்படுகிறது. தாவரவியல் பெயரிடலில், ஒரு ஒற்றை வகை பேரினம் என்பதில் ஒரு பேரினமும் அதனுடைய ஒற்றைச் சிற்றினமும் ஒன்றாக விவரிக்கப்பட்டது ஆகும். இதற்கு நேர்மாறாக, **தனித்த வகை உயிரலகு** ஒன்றுக்கு மேற்பட்ட சிற்றினங்களைக் கொண்டுள்ளது. ஆனால் மிகக் குறைவான துணை உயிரலகுகளை மட்டுமே கொண்டுள்ளது.
# ஒற்றை வகை உயிரலகு

## எடுத்துக்காட்டுகள்

ஒரே ஒரு துணைப்பிரிவை உள்ளடக்கிய ஒரு உயிரலகினை விவரிக்க *மோனோடைபிக்* என்ற சொல் பயன்படுத்தப்படுவது போல், உள்ளடக்கப்பட்ட உயிரலகு உயர்-நிலை வரிவிதிப்புக்குள் ஒற்றை வகை என்றும் குறிப்பிடப்படலாம், எ.கா. குடும்பத்தில் உள்ள ஒரு வகை உயிரலகு.
# ஒற்றை வகை உயிரலகு

## எடுத்துக்காட்டுகள்

### செடிகள்

- அம்போரெல்லாசு வரிசையில், ஒரே ஒரு குடும்பம், அம்போரெல்லசியே மற்றும் ஒரே ஒரு பேரினம், *அம்போரெல்லா* உள்ளது. மேலும் இந்த பேரினத்தில் ஒரே ஒரு சிற்றினம் உள்ளது. அதாவது *அம்போரெல்லா டிரிகோபோடா.*
- *பிரோனாடியா சலிசினா என்ற* பூக்கும் தாவரம் *பிரோனாடியா* என்ற ஒரே வகை பேரினத்தில் உள்ளது.
- செபலோட்டேசி குடும்பத்தில் *செபலோட்டசு* என்ற ஒரே ஒரு பேரினம் மட்டுமே உள்ளது. மேலும் ஒரே ஒரு சிற்றினம், *செபலோட்டசு போலிகுலரிசு* - அல்பானி கெண்டித் தாவரம்.
- ஜின்கோபைட்டா பிரிவு ஒற்றை வகை ஜின்கூப்சிடாவினைக் கொண்டிருக்கும். இதன் வகுப்பு ஒற்றை உயிரலகினை உடையது. *ஜின்கோல்சு* என்ற ஒற்றை வரிசையைக் கொண்டுள்ளது.
- *நந்தினா டொமசுடிகா* என்ற பூக்கும் தாவரம் *நந்தினா* பேரினத்தில் உள்ள ஒரே ஒரு சிற்றினமாகும்.
- கஞ்சா (*கஞ்சா சாடிவா*) என்பது ஒற்றை வகை உயிரலகு பேரினமாக என்று இன்று பொதுவாக ஏற்றுக்கொள்ளப்படுகிறது.
# ஒற்றை வகை உயிரலகு

## எடுத்துக்காட்டுகள்

### விலங்குகள்

- மாட்ரோன் பட்டாம்பூச்சி *யூச்சேரா* என்ற ஒற்றை வகை உயிரலகு பேரினத்தில் உள்ள ஒரே ஒரு சிற்றினமாகும். இருப்பினும், இந்த பட்டாம்பூச்சியில் *ஈ. சோசியலிசு சோசியலிசு* மற்றும் *ஈ. சோசியலிசு வெசுட்வுடி* ஆகிய இரண்டு துணையினங்களுடன் உள்ளது. அதாவது *ஈ. சோசியலிசு* சிற்றினம் ஒற்றை வகை உயிரலகு அல்ல.
- *எரிதாகஸ் ரூபெகுலா*, ஐரோப்பிய ராபின், இதன் பேரினத்தில் தற்போதுள்ள ஒரே சிற்றினமாகும்.
- *தெல்பினாப்டெரசு லியூகாசு* அல்லது பெலுகா திமிங்கிலம் இதன் பேரினத்தின் ஒரே சிற்றினம் ஆகும். துணையினங்கள் இல்லை.
- *டுகோங் டுகோங்* என்பது *டுகோங்* என்ற ஒற்றை வகை பேரினத்தில் உள்ள ஒரே சிற்றினமாகும்.
- *ஹோமோ செபியன்சு* (மனிதன்) ஒற்றை வகை உயிரலகு, ஏனெனில் இவை எந்த உயிருள்ள துணையினங்களையும் அடைவதற்கு மிகக் குறைவான மரபணு வேறுபாடுகளைக் கொண்டுள்ளன.
- *லிம்னோக்னாதியா மேர்சுகி* என்பது ஒரு நுண்ணிய விலங்கு மற்றும் *மைக்ரோக்னதோசோவா என்ற* ஒற்றை வகை பேரினத்தில் உள்ள ஒரே சிற்றினமாகும்.
- தந்தமூக்குத் திமிங்கிலம் ஒரு நடுத்தர அளவிலான கடற்பாலூட்டி ஆகும். இது *மோனோடோன்* பேரினத்தின் ஒரே சிற்றினமாகும்.
- வாத்தலகி என்பது *ஆர்னிதோர்ஹைஞ்சசு* என்ற ஒற்றை வகை உயிரலகு பேரினத்தின் ஒரே உறுப்பினர்.
- *சாலமண்டர் மீன்* மட்டுமே *லெபிடோகலாக்சிபார்மிசு* வரிசையில் உறுப்பினராக உள்ளது. இது மீதமுள்ள யூட்டிலியோசுட்களின் சகோதர குழுவாகும்.
- *ஓசிக்திசு அல்பிமாகுலோசசு*, நுரை புள்ளி கார்டினல் மீன், வெப்பமண்டல ஆத்திரேலியா மற்றும் தெற்கு நியூ கினியாவில் காணப்படுகிறது, இது *ஓசிக்திசு* என்ற ஒற்றை வகை உயிரலகு பேரினத்தின் சிற்றினமாகும்.
- தாடி நாணல் நண்டு என்பது ஒற்றை வகை பேரினமான *பானுரசு* பேரினத்தில் உள்ள ஒரே சிற்றினமாகும். இது ஒரே வகை குடும்பமான பேனுரிடேவில் உள்ள ஒரே சிற்றினமாகும்.
- நாய்க்குடும்பத்தில், ஒரே ஒரு வாழும் துணைக்குடும்பம், கேனிடே உள்ளது
# ஒற்றை வகை உயிரலகு

## மேலும் பார்க்கவும்

- ஏகத்துவம்
# மாவீரன் (2023 திரைப்படம்)

**மாவீரன்** (*Maaveeran*) என்பது 2023 ஆம் ஆண்டு வெளிவந்த இந்திய தமிழ் மொழி மீ நாயகன் திரைப்படமாகும். இத்திரைப்படத்தை மடோன் அஷ்வின் இயக்கியுள்ளார். அருண் விஸ்வா தயாரித்துள்ளார். இப்படத்தில் சிவகார்த்திகேயன் மற்றும் அதிதி சங்கர் ஆகியோர் முக்கிய வேடங்களில் நடிக்கின்றனர். சரிதா, மிஷ்கின், மோனிஷா பிளெஸ்ஸி, யோகி பாபு மற்றும் சுனில் ஆகியோர் துணை வேடங்களில் நடித்துள்ளனர்.  
இத்திரைப்படம் ஜூலை 2022 இல் அறிவிக்கப்பட்டது. முதற்கட்டப் படப்பிடிப்பு ஆகத்து மாதம் தொடங்கி சூன் 2023 இல் முடிக்கப்பட்டது. இப்படத்திற்கு பரத் சங்கர் இசையமைத்துள்ளார், ஒளிப்பதிவு மற்றும் படத்தொகுப்பை வித்து அய்யன்னா மற்றும் பிலோமின் ராஜ் ஆகியோர் கையாண்டுள்ளனர்.  
*மாவீரன் திரைப்படம்* 14 சூலை 2023 அன்று உலகம் முழுவதும் திரையரங்குகளில் வெளியாகி விமர்சகர்களிடமிருந்து நேர்மறையான விமர்சனங்களைப் பெற்றதோடு வணிக ரீதியாகவும் வெற்றி பெற்றது.
# மாவீரன் (2023 திரைப்படம்)

## கதைக்களம்

சத்யா ஒரு கேலிச்சித்திர புத்தகக் கலைஞர் ஆவார். இவர் தமிழ் செய்தித்தாளான *தினத்தீயில்* *மாவீரன்* என்ற துணிச்சலான போர்வீரனைப் பற்றிய கேலிச்சித்திர வடிவிலான கதையினை எழுதி விளக்குகிறார். இருப்பினும், அவர் ஒரு கோழை, தனக்காக நிற்க முடியாத ஒரு கோழை, ஏற்கனவே இருக்கும் அமைப்புக்கு எதிரான தனது போராட்டத்தில் பல ஆண்டுகளுக்கு முன்பு அவரது தந்தை கொல்லப்பட்டார். *தினத்தீயில்* பணிபுரியும் ஒருவரை, *மாவீரனின்* கோழைத்தனத்தின் காரணமாகக் கடன் வாங்க அனுமதிக்கிறார். பத்திரிகையில் துணை ஆசிரியரான நிலா, சத்யாவின் சார்பாக ஒரு நிலைப்பாட்டை எடுக்கிறார், அவர் மறுக்கப்பட்ட அதே வேலையை அவருக்கு உறுதி செய்தார். இறுதியில் இருவரும் காதலிக்கிறார்கள்.  
சத்யா மற்றும் அவரது விதவைத் தாய் ஈஸ்வரி மற்றும் தங்கை ராஜி ஆகியோர் அடங்கிய அவரது குடும்பத்தினர், அவரது அண்டை வீட்டாருடன் சேர்ந்து, அவர்களது குடிசையை விட்டு வெளியேறி, தமிழக அரசால் புதிதாகக் கட்டப்பட்டுள்ள உயரமான அடுக்குமாடி கட்டிடத்தில் குடியேற வேண்டிய கட்டாயத்தில் உள்ளனர். ஆனால், குடியேறிய சில மணி நேரங்களிலேயே அடுக்குமாடி குடியிருப்பின் குறைபாடுகள், தரமற்ற கட்டுமானம், உறுதியற்ற அடித்தளத்தால் இடிந்து விழும் சுவர்கள், உடைந்த கதவுகள், மோசமாக நிறுவப்பட்ட ஜன்னல்கள், கூரை இடிந்து விழுதல் போன்றவற்றின் விளைவாக வெளிப்படுகின்றது. ஈஸ்வரி, கட்டட ஒப்பந்தக்காரர் தன்ராஜ் மற்றும் உள்ளூர் பகுதி கவுன்சிலர் ஆகியோரை எதிர்கொள்கிறார், வாழ முடியாத சூழ்நிலையிலும் சத்யா தனது தாயிடம் நிபந்தனைகளுக்கு "ஒத்துப்போகும்படி" கெஞ்சுகிறார். இறுதியில், ராஜி தன்ராஜால் பாலியல் துன்புறுத்தலுக்கு ஆளாகி, சத்யாவால் எதுவும் செய்ய முடியாமல் தவிக்கும் போது, கோபமடைந்த ஈஸ்வரி, சத்யா மற்றும் அவனது கோழைத்தனத்தின் மீதான தனது விரக்தியை வெளிப்படுத்தி, அவனது *மாவீரன்* கீற்றுகள் மற்றும் அவனது ஓவியப் பொருட்கள் அனைத்தையும் தூக்கி எறிகிறாள்.  
மன உளைச்சலுக்கு ஆளான சத்யா, அடுக்குமாடி குடியிருப்பின் மேல் தளத்தில் இருந்து குதிக்க முயன்று தற்கொலைக்கு முயன்றார். ஆனால், அதைச் செய்வதைப் பற்றி அவருக்கு இரண்டாவது எண்ணம் இருந்ததால், தரமற்ற கட்டுமானம் வழிவகுத்தது, மேலும் அவர் தலையில் பலத்த காயம் அடைந்து வழுக்கி விழுந்தார். குமார், ஒரு ஒப்பந்ததாரர், அவரை கண்டுபிடித்து, ஈஸ்வரி மற்றும் ராஜியுடன் சேர்ந்து மருத்துவமனையில் அனுமதிக்கிறார். அனுமதிக்கப்பட்ட சில நிமிடங்களில் சத்யா இறந்துவிடுகிறார். இந்த தருணத்தில்தான் சத்யா, உயிருடன் வந்ததும், ஒரு மர்மமான குரலின் இருப்பை அனுபவிக்கத் தொடங்குகிறார். *மாவீரன்* கீற்றின் வசனகர்த்தாவைப் போல பேசும் புதிய குரல், சத்யாவின் செயல்களை விட முதன்மை பெறுகிறது, அற்பமான விஷயங்கள் முதல் குறிப்பிடத்தக்க தேர்வுகள் வரை அவரது வாழ்க்கையில் முடிவுகளை எடுக்கும்போது அதன் பரிந்துரைகளைப் பின்பற்றும்படி கட்டாயப்படுத்துகிறது. குரலின் வழிகாட்டுதலின் போக்கில், சத்யா ஊழல் நிறைந்த வீட்டுவசதி அமைச்சர் எம். என். ஜெயக்கொடியுடன் சண்டையிடுகிறார், அந்த அடுக்குமாடி குடியிருப்பைக் கட்டும் துறையின் பொறுப்பு மற்றும் சத்யாவின் "மோசமான எதிரி" என்று குரல் கூறுகிறது. சத்யா, குரலின் வழிகாட்டுதலின் காரணமாக, ஜெயக்கொடி, தன்ராஜ், பகுத்தி மற்றும் அவர்களது ஆட்களை விரும்பாமல், அடுக்குமாடி குடியிருப்பின் மோசமான கட்டுமானத்தை மேலும் அம்பலப்படுத்துகிறார். இது ஈஸ்வரி, ராஜி உள்ளிட்ட அடுக்குமாடி குடியிருப்பாளர்களின் பார்வையில் அவரை நாயகனாக்குகிறது.
# மாவீரன் (2023 திரைப்படம்)

## வெளியீடு

*மாவீரன்* 14 சூலை 2023 அன்று திரையரங்கில் வெளியானது. படம் முதலில் ஆகத்து 11, 2023 அன்று வெளியிட திட்டமிடப்பட்டது, இருப்பினும், *ஜெயிலருடன்* வசூல் மோதலைத் தவிர்க்க, தயாரிப்பாளர்கள் அதை சூலை 14 க்கு மாற்றினர். இப்படத்தின் தமிழ்நாட்டின் விநியோக உரிமையை ரெட் ஜெயண்ட் மூவிசு நிறுவனமும், ஆந்திரா மற்றும் தெலுங்கானா மாநிலங்களில் ஏசியன் சினிமாஸ் நிறுவனமும் வாங்கியுள்ளன.
# மாவீரன் (2023 திரைப்படம்)

## வெளியீடு

### வீட்டு ஊடகம்

படத்தின் இணைய வழித் திரையிடல் உரிமையை அமேசான் பிரைம் வீடியோ 33 கோடிக்கு வாங்கியது, அதே நேரத்தில் சாட்டிலைட் உரிமை சன் டிவி நெட்வொர்க்கிற்கு விற்கப்பட்டது. படம் 11 ஆகத்து 2023 முதல் அமேசான் பிரைம் வீடியோவில் திரையிடப்படத் தொடங்கியது.
# கோகிமா வடக்கு காவல் நிலையம்

**கோகிமா வடக்கு காவல் நிலையம்** (*Kohima North Police Station*) இந்தியாவின் நாகாலாந்து மாநிலம் கோகிமாவில் உள்ள கோகிமா கிராம நுழைவு வாயிலுக்கு அருகில் உள்ள கெசிகி வார்டில் அமைந்துள்ள ஒரு காவல் நிலையம் ஆகும். 1933 ஆம் ஆண்டில் நிறுவப்பட்ட இது நாகாலாந்தின் மிகப் பழமையான காவல் நிலையமாகத் திகழ்கிறது.  
2022 ஆம் ஆண்டு ஏப்ரல் மாத நிலவரப்படி, மிகவும் சர்ச்சைக்குரிய ஆயுதப் படைகள் (சிறப்பு அதிகாரங்கள்) சட்டம் இந்நிலையத்துடன் சேர்ந்து நாகாலாந்தில் உள்ள மற்ற 14 காவல் நிலையங்களும் பின்பற்றின. 2022 ஆம் ஆண்டு ஏப்ரல் மாதத்தில் இந்திய அரசாங்கம் பெரிய வளர்ச்சியாக நாகாலாந்து மற்றும் பல வடகிழக்கு மாநிலங்களில் முதன்முறையாக இச்சட்டத்தால் பாதிக்கப்பட்ட பகுதிகளைக் குறைத்தது.
# கோகிமா வடக்கு காவல் நிலையம்

## வரலாறு

கோகிமா வடக்கு காவல் நிலையம் 1933 ஆம் ஆண்டு திறக்கப்பட்டது. அப்போதைய அசாம் மாகாணத்தின் நாகா இல்சு மாவட்டத்தின் கீழ் நிறுவப்பட்ட முதல் காவல் நிலையம் இதுவாகும். பிரித்தானிய இந்தியாவில் நிறுவப்பட்ட இக்காவல் நிலையம் இப்போது நாகாலாந்து மாநிலத்தில் உள்ளது.  
2020 ஆம் ஆண்டில், தர மேலாண்மை அமைப்புக்கான பன்னாட்டு தரநிலை அமைப்பு சான்றிதழைப் பெற்ற காவல் நிலையமாக கோகிமா வடக்கு காவல் நிலையம் திகழ்கிறது. இந்தியாவின் முழு வடகிழக்குப் பிராந்தியத்திலும் இத்தகைய சான்றிதழைப் பெற்ற முதல் காவல் நிலையமாகவும் அரசாங்க அலுவலகமாகவும் இந்த நிலையம் ஆனது.
# பச்சை மாங்குயில்

**பச்சை மாங்குயில்** (*Green oriole*) அல்லது **ஆசுட்ராலேசிய மஞ்சள் மாங்குயில்** (*ஓரியோலசு பிளாவோசின்க்டசு*) என்பது ஆஸ்திரேலியா மற்றும் நியூ கினி முழுவதும் பசுமையான வெப்பமண்டல தாவரங்களில் ஒரு தெளிவற்ற வசிப்பிடமாகும்.
# பச்சை மாங்குயில்

## வகைப்பாட்டியல்

பச்சை மாங்குயிலின் மாற்றுப் பெயர்களில் **ஆஸ்திரேலிய மஞ்சள் மாங்குயில்**, **மஞ்சள் மாங்குயில்** மற்றும் **மஞ்சள் வயிற்று மாங்குயில்** ஆகியவை அடங்கும்.
# பச்சை மாங்குயில்

## வகைப்பாட்டியல்

### துணை இனங்கள்

ஆறு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:  
- *ஓ.பி. மைக்ரேட்டர்*-<small>ஆர்டெர்ட், 1904</small> : கிழக்கு சிறு சுண்டாத் தீவுகள்
- *ஓ.பி. முல்லேரி* - <small>(போனபார்டே, 1850)</small>: முதலில் ஒரு தனி சிற்றினமாக விவரிக்கப்பட்டது. தென்-மத்திய நியூ கினியாவில் காணப்படுகிறது
- *ஓ.பி. பிளாவோசினேட்டசு* - <small>(கிங், பிபி, 1826)</small>: வடக்கு ஆஸ்திரேலியாவில் காணப்படுகிறது
- *ஓ.பி. திவி* - <small>இசுகோடி & மேசன், 1999</small>: பாத்தர்ஸ்ட் தீவு மற்றும் மெல்லில் தீவு (வடக்கு ஆஸ்திரேலியாவில்) காணப்படும்
- *ஓ. பி. பிளாவொடினிக்டசு* - <small>இசுகோடி</small> <small>& மேசன், 1999</small>: கேப் யோர்க் தீபகற்பத்தில் (வடகிழக்கு ஆஸ்திரேலியா) காணப்படுகிறது
- *ஓ. பி. கின்கி* - <small>மேத்யூ, 1912</small> : வடகிழக்கு குயின்ஸ்லாந்தில் (வடகிழக்கு ஆஸ்திரேலியா) காணப்படும்
# பச்சை மாங்குயில்

## வாழ்விடம்

பச்சை மாங்குயிலின் மஞ்சள்-பச்சை இறகுகள் சூழலுடன் பசுமையாகக் கலப்பதால், இவற்றின் இருப்பிடத்தினை அறிவது கடினம். ஒலி அழைப்புகளை மட்டுமே கேட்க முடியும் என்பதால், இவற்றைக் கண்டறிவது கடினம். ஆயினும்கூட, இவற்றின் பொருத்தமான வாழ்விடங்களில் பொதுவானவை: மழைக்காடுகள், அலையாத்தித் தாவரங்கள், நீர்நிலைகள், சதுப்பு நிலங்கள் மற்றும் பசுமையான தோட்டங்கள்.
# பச்சை மாங்குயில்

## நடத்தை மற்றும் சூழலியல்

### இனப்பெருக்கம்

ஈரமான பருவத்தில் (அக்டோபர் முதல் மார்ச் வரை) இனப்பெருக்கம் நடைபெறுகிறது. கூடானது நேர்த்தியான, ஆழமான கோப்பை பட்டை மற்றும் கொடிகளின் பட்டைகளிலிருந்து கட்டப்பட்டு, வேர்க்குருக்களால் வரிசையாக அமைக்கப்படுகிறது. இவை பொதுவாக 5-15 மீ உயரமுள்ள இலைக் கிளைகளுக்கு இடையில் தொங்கவிடப்படுகிறது. பச்சை மாங்குயில் இரண்டு முட்டைகளை இடுகிறது.
# பச்சை மாங்குயில்

## நடத்தை மற்றும் சூழலியல்

### உணவு

பச்சை மாங்குயில், அடர்ந்த காடுகளின் நடுத்தர மற்றும் மேல் அடுக்குகள் வழியாக மெதுவாகவும், முறையாகவும் தீவனம் தேடி, பழங்களை உணவாக எடுத்துக் கொள்கின்றன. பொதுவாகத் தனியாக அல்லது இணையாகவோ, சில சமயங்களில் இனப்பெருக்கம் செய்யாத பருவத்தில் சிறிய மந்தைகளாகக் காணப்படும்.
# சேவியர் மிலேய்

**சேவியர் செரார்தோ மிலேய்** (*Javier Gerardo Milei*, பிறப்பு: 22 அக்டோபர் 1970) ஒரு அர்கெந்தீன அரசியல்வாதியும், பொருளாதார நிபுணரும், எழுத்தாளரும், அர்கெந்தீன அரசுத் தலைவரும் ஆவார். அரசியல் முக்கியத்துவத்திற்கு உயரும் முன், மிலே ஆரம்பத்தில் ஒரு பொருளாதார நிபுணராகவும், பொருளாதாரம் மற்றும் அரசியல் குறித்த பல புத்தகங்களை எழுதியவராகவும் மற்றும் அவரது தனித்துவமான அரசியல் தத்துவத்திற்காகவும் குறிப்பிடத்தக்கவராக இருந்தார்.  
ஒரு பொருளாதார நிபுணராக, மிலே ஆஸ்திரிய பள்ளியின் குரல் ஆதரவாளராக உள்ளார். இவர் பல்வேறு அர்ஜென்டினா நிர்வாகங்களின் நிதிக் கொள்கைகளை விமர்சித்துள்ளார். மேலும், அரசாங்க செலவினங்களைக் குறைப்பதற்காக வாதிட்டும் உள்ளார். ஒரு பல்கலைக்கழகப் பேராசிரியராக, பொருளாதார வல்லுநர்களுக்கு பருப்பொருளியல், பொருளாதார வளர்ச்சி, நுண்பொருளியல் மற்றும் கணிதம் ஆகிய பாடங்களைக் கற்பித்தார். இவர் ஏராளமான புத்தகங்களை எழுதியதோடு மட்டுமல்லாமல் *டெமோலியெண்டோ மைடோஸ்* மற்றும் *கேடெட்ரா லிபர்* உள்ளிட்ட வானொலி நிகழ்ச்சிகளை தொகுத்து வழங்கியுள்ளார். 2021-ஆம் ஆண்டில், இவர் அரசியலில் நுழைந்தார் மற்றும் லா லிபர்டாட் அவான்சாவுக்காக புவனெஸ் ஐரிஸ் நகரத்தை பிரதிநிதித்துவப்படுத்தும் தேசிய துணைத் தலைவராக தேர்ந்தெடுக்கப்பட்டார். அவரது பதவிக்காலத்தில், இவர் தனது சட்டமன்ற நடவடிக்கைகளை வாக்களிப்பதில் மட்டுப்படுத்தினார், அதற்குப் பதிலாக அர்ஜென்டினாவின் அரசியல் உயரடுக்கு மற்றும் அதிக அரசாங்க செலவினங்களுக்கான அதன் நாட்டம் என அவர் விவரிக்கும் விஷயங்களை விமர்சிப்பதில் கவனம் செலுத்தினார். மிலே வரிகளை உயர்த்தமாட்டேன் என்று உறுதியளித்தார், மேலும் தனது தேசிய துணை சம்பளத்தை மாதாந்திர ரேஃபிள் மூலம் நன்கொடையாக அளித்துள்ளார். 2023 பொதுத் தேர்தலில் இவர் அரசுத் தலைவர் வேட்பாளராகவும் விக்டோரியா வில்லார்ருயல் அரசு துணைத் தலைவர் வேட்பாளராகவும் போட்டியிட்டனர். இவர் அரசுத் தலைவர் தேர்தலின் இரண்டாம் கட்டத்திற்கு முன்னேறினார், அதில் அவர் செர்ஜியோ மாஸாவை எதிர்கொண்டார். நவம்பர் 19, 2023 அன்று, அவர் 56% வாக்குகளைப் பெற்று, 44% வாக்குகளைப் பெற்ற மாசாவைத் தோற்கடித்து அதிபராகத் தேர்ந்தெடுக்கப்பட்டார்.
# சேவியர் மிலேய்

## தொடக்க கால வாழ்க்கை மற்றும் தொழில்

மிலி 1970 ஆம் ஆண்டு அக்டோபர் 22 ஆம் தேதி பியூனஸ் அயர்ஸில் உள்ள பலேர்மோவில் பிறந்தார் இவரது தாயார் அலிசியா ஒரு இல்லத்தரசி, இவரது தந்தை நோர்பெர்டோ ஒரு பேருந்து ஓட்டுநராக இருந்தார். இவரது குடும்பம் இத்தாலிய வம்சாவளியைச் சேர்ந்தது. மிலே வில்லா டெவோடோ சுற்றுப்புறத்தில் வளர்ந்தார், மேலும், கத்தோலிக்கப் பள்ளிகள் மற்றும் தனியார் பல்கலைக்கழகங்களில் பயின்றார். இவர் கார்டனல் கோபெல்லோ உயர்நிலைப் பள்ளியில் பயின்றார், பின்னர் ப்யூனஸ் அயர்ஸில் உள்ள சான்ஸ் பீனாவுக்குச் சென்றார். பள்ளியில், அவர் *எல் லோகோ* ("தி மேட்மேன்") என்று செல்லப்பெயர் சூட்டப்பட்டார், இவரது வெளிப்பாடுகள் மற்றும் கோபமயமான சொல்லாட்சிகள் பின்னர் இவரை பிரபலமாக்கியது. பதின்ம வயதின் பிற்பகுதியிலும், முதிர்வயது தொடக்கம் வரையிலும், இவர் சாகரிட்டா ஜூனியர்ஸ் அணியின் கோல் காப்பாளராக இருந்தார்.  
1989 ஆம் ஆண்டு ரவுல் அல்போன்சின் அரசாங்கத்தின் முடிவில் அதிக பணவீக்கத்தின் போது, கால்பந்துகூட்டமைப்பிலிருந்து வெளியேறி, 18 வயதில் பொருளாதாரத்தில் தன்னை முழுமையாக ஈடுபடுத்த முடிவு செய்ததாக மிலே கூறினார். இவர் அறிமுகப் பொருளாதாரம் மற்றும் வழங்கல் மற்றும் தேவைக்கான விதிகளைப் படித்துக்கொண்டிருந்தார்: விலைகள் அதிகரிக்கும் போது, தேவை குறைகிறது. பல்பொருள் அங்காடிகளில் விலைகள் அதிகரித்துக் கொண்டிருக்கும் வேளையில் பொருட்களைப் பிடுங்குவதற்கு மக்கள் தீவிரமாக முயற்சிப்பதைப் பார்த்த அவர், அதைப் புரிந்துகொள்ள பொருளாதாரத்தை இன்னும் விரிவாகப் படிக்க வேண்டும் என்று கருதியதால், இதுபோன்ற சட்டம் தற்போதைய நெருக்கடிக்கு முரணாக இருப்பதாக அவர் நினைத்தார். இவர் தனது குழந்தைப் பருவத்தைப் பற்றிக் கூறும் போது, இவரது பெற்றோர்கள் அவரை அடித்தும், வார்த்தைகளால் திட்டியதாகவும் அவர் கூறினார். இதனால் இவர் பத்தாண்டுகளாக அவர்களுடன் பேசாமல் இருந்தார்; இவருக்கு அவரது தங்கை கரினா மற்றும் அவரது தாய்வழி பாட்டி ஆதரவு அளித்தனர்.
# சேவியர் மிலேய்

## தொடக்க கால வாழ்க்கை மற்றும் தொழில்

### கல்வி மற்றும் கல்வி வாழ்க்கை

மிலே பெல்கிரானோவின் தனியார் பல்கலைக்கழகத்தில் பொருளாதாரப் பட்டம் பெற்றார் மற்றும் இன்ஸ்டிடியூடோ டி டெசாரோலோ எகானாமியோ ஒய் சோசியல் நிறுவனம் மற்றும் தனியார் டோர்கியூடோ டி டெல்லா பல்கலைக்கழகம் ஆகியவற்றிடமிருந்து இரண்டு முதுகலைப் பட்டங்களைப் பெற்றார்.  
இருபத்தி ஒரு ஆண்டுகளுக்கும் மேலாக, மிலி பொருளாதார வல்லுநர்களுக்கான பருப்பொருளியல், வளர்ச்சியின் பொருளாதாரம், நுண் பொருளாதாரம் மற்றும் கணிதம் ஆகியவற்றின் பேராசிரியராக இருந்து வருகிறார். இவர் பொருளாதார வளர்ச்சியில் நிபுணத்துவம் வாய்ந்தவர். அர்ஜென்டினா பல்கலைக்கழகங்கள் மற்றும் வெளிநாடுகளில் பல பொருளாதார பாடங்களைக்கு கற்பித்துள்ளார். ஐம்பதுக்கும் மேற்பட்ட கல்விக் கட்டுரைகளை எழுதியுள்ளார்.
# செகந்திராபாது சட்டமன்றத் தொகுதி

**செகந்திராபாது சட்டமன்றத் தொகுதி** (*Secunderabad Assembly constituency*) இந்தியாவின் தெலங்காணா சட்டப் பேரவையின் ஒரு தொகுதியாகும். ஐதராபாத்தில் உள்ள 15 தொகுதிகளில் இதுவும் ஒன்று. இது செகந்திராபாது மக்களவைத் தொகுதியின் ஒரு பகுதியாகும்.  
தெலங்காணா மாநிலத்தின் தற்போதைய துணைச் சபாநாயகர் டி. பத்மா ராவ் இத்தொகுதியின் சட்டமன்ற உறுப்பினர் ஆவார்.
# செகந்திராபாது சட்டமன்றத் தொகுதி

## தொகுதியின் பரப்பளவு

சட்டமன்றத் தொகுதியில் தற்போது ஐந்து நகராட்சிப் பிரிவுகள் மற்றும் பின்வரும் சுற்றுப்புறங்கள் உள்ளன:
# செகந்திராபாது சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1952 | வி. பி. ராஜு | இந்திய தேசிய காங்கிரசு |
| 1957 | கே. சத்திய நாராயணா |  |
| 1962 |  |  |
| 1967 |  |  |
| 1972 | எல். நாராயணா |  |
| 1978 | ஜனதா கட்சி |  |
| 1983 | எம். கிருஷ்ணா ராவ் | தெலுங்கு தேசம் கட்சி |
| 1985 | ஆலடி ராஜ் குமார் |  |
| 1989 | மேரி ரவீந்திர நாத் | இந்திய தேசிய காங்கிரசு |
| 1994 | தலசனி சீனிவாச யாதவ் | தெலுங்கு தேசம் கட்சி |
| 1999 |  |  |
| 2004 | டி.பத்மா ராவ் | பாரத் இராட்டிர சமிதி |
| 2008 | தலசனி சீனிவாச யாதவ் | தெலுங்கு தேசம் கட்சி |
| 2009 | ஜெயசுதா கபூர் | இந்திய தேசிய காங்கிரசு |
| 2014 | டி.பத்மா ராவ் | பாரத் இராட்டிர சமிதி |
| 2018 | } |  |
# செகந்திராபாது சட்டமன்றத் தொகுதி

## நிகழ்வுகள்

- பிரபல தெலுங்கு நடிகை ஜெயசுதா 2009 சட்டப்பேரவைத் தேர்தலில் தொகுதியில் போட்டியிட்டு வெற்றி பெற்றார்.
- 2014 தெலங்காணா சட்டசபை தேர்தலில் ஐதராபாத்து மாவட்டத்தில் ஆளும் பாரத் இராட்டிர சமிதி வெற்றி பெற்ற ஒரே தொகுதி இதுவாகும்.
# செகந்திராபாது சட்டமன்றத் தொகுதி

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# சா முகமது உமைர்

**சா முகமது உமைர்** (Shah Mohamad Umair) இந்தியாவைச் சேர்ந்த ஓர் அரசியல்வாதியாவார். 1903 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் ஒரு தலைவராகவும் இருந்தார். 1939 ஆம் ஆண்டு முதல் 1951 ஆம் ஆண்டு வரை பீகார் சட்டமன்ற உறுப்பினராகவும், 1956 ஆம் ஆண்டு முதல் 1962 ஆம் ஆண்டு வரை இந்திய நாடாளுமன்றத்தின் மேல்சபையான மாநிலங்களவை உறுப்பினராகவும் பணியாற்றினார்.  
இவரது மருமகன் சா முசுடாக்கு 1952 மற்றும் 1962 ஆம் ஆண்டுகளில் சிக்கந்திரா சட்டமன்றத் தொகுதியில் இருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.  
இவரது பேரன், சா முசுடாக்கின் மகன் சா தாரிக் அன்வரும் ஓர் அரசியல்வாதியாவார். தேசியவாத காங்கிரசு கட்சியின் நிறுவனராகவும் இவர் அறியப்படுகிறார். மேலும் இவர் கதிகார் மக்களவைத் தொகுதியின் மக்களவை உறுப்பினராகவும் இருந்தார்.
# சா முகமது உமைர்

## பதவிகள்

| 1 | 1939 | 1951 | பீகார் சட்ட மேலவை உறுப்பினர்  
* பாராளுமன்ற செயலாளர் & தலைமைத் தலைவர் (1946 முதல் 1951 வரை) |  |
| --- | --- | --- | --- | --- |
| 2 | 1956 | 1962 | நாடாளுமன்ற உறுப்பினர் - மாநிலங்களவை | } |
# வீணா சாகி

**வீணா சாகி** (*Veena Shahi*) இந்தியாவைச் சேர்ந்த ஓர் அரசியல்வாதியாவார். 2000 ஆம் ஆண்டு நடைபெற்ற பீகார் சட்டமன்றத் தேர்தலில் வைசாலியில் ஐக்கிய சனதா தளம் கட்சியின் பிரிசின் பட்டேலை தோற்கடித்தார். மூன்றாவது ராப்ரி தேவி அமைச்சரவையில் கூட்டுறவு அமைச்சராகவும் இருந்தார். முதுபெரும் இந்திய தேசிய காங்கிரசு கட்சியின் தலைவர் இலலிதேசுர் பிரசாத் சாகியின் மகன் ஏமந்து குமார் சாகியின் மனைவியாவார்.  
வீணா சாகி 1953 ஆம் ஆண்டு சனவரி மாதம் 5 ஆம் தேதியன்று மறைந்த மகந்த் ரகுநாத் தாசு மற்றும் மறைந்த சரசுவதி தேவியின் மூத்த மகளாக சீதாமர்கியின் மகந்து குடும்பத்தில் இந்தியாவின் சீதாமர்கியில் பிறந்தார். தனது பள்ளிப் படிப்பை பாட்னாவில் உள்ள மவுண்ட் கார்மல் பள்ளியில் முடித்தார், அங்கு இவர் கல்வி மற்றும் கல்வி சாராத செயல்பாடுகள் இரண்டிலும் சிறந்து விளங்கினார். பின்னர் பாட்னா மகளிர் கல்லூரியில் அரசியல் அறிவியலில் இளநிலை ஆனர்சு பட்டம் பெற்றார்.  
வீணா சாகி 1977 ஆம் ஆண்டில் காங்கிரசு தலைவர் மறைந்த லலிதேசுவர் பிரசாத் சாகியின் மகன் ஏமந்து சாகியை திருமணம் செய்து கொண்டார். இந்த இணை 1982 ஆம் ஆண்டில் ல் ஒரு வெற்றிகரமான பேருந்து நிறுவனத்தைத் தொடங்கினர். பீகாரில் உள்ள மிகப்பெரிய பேருந்து நிறுவனங்களில் ஒன்றாக இந்நிறுவனம் மாறியது,  
மார்ச் 1992 ஆம் ஆண்டு மார்ச்சு மாதத்தில் வீணா சாகியின் கணவர் ஏமந்து படுகொலை செய்யப்பட்டார். 2000 ஆம் ஆண்டில், வீணா சாகி பீகாரில் உள்ள வைசாலி தொகுதியில் காங்கிரசு கட்சி சார்பில் போட்டியிட்டு வெற்றி பெற்றார். 2000 ஆம் ஆண்டிலும் பீகார் சட்டப் பேரவைத் தேர்தலில், வீணா சாகி மீண்டும் பீகார் சட்டமன்றத்துக்குத் தேர்ந்தெடுக்கப்பட்டார்.  
வீணா சாகிக்கு விதிசா சாகி என்ற மகள் உள்ளார்.
# வாங் ஆறு

**வாங் ஆறு** ( :மேனம் வாங், வடக்கு தாய்லாந்தில் உள்ள ஒரு ஆறு ஆகும்.
# வாங் ஆறு

## நிலவியல்

வாங் ஆறு 335 கிலோமீட்டர்கள் (208 மைல்கள்) நீளமானது. அதன் நீர் வடக்கிலிருந்து தெற்கே பாய்கிறது. சியாங் ராய் மாகாணத்தில் உள்ள வியாங் பா பாவ் மாவட்டத்தில் உள்ள ஃபை பான் நாம் மலைத்தொடரில் வாங் ஆறு உருவாகிறது. ஆற்றின் முக்கியக் குடியிருப்புகளில் ஒன்று லம்பாங் ஆகும், இது ஆற்றின் ஒரு வளைவின் வடக்கு கரையில் உள்ளது. லம்பாங்கிலிருந்து, ஆறு தெற்கே பாய்ந்து தோன் வழியாக தக் மாகாணத்தில் செல்கிறது. இது தக் நகருக்கு வடக்கே பான் தக் மாவட்டத்தில் மே சலிட் அருகே பிங் ஆற்றில் இணைகிறது. பிங் ஆறு சாவோ ஃபிரயா ஆற்றின் துணை நதியாகும் .
# வாங் ஆறு

## துணை ஆறுகள்

வாங்கின் துணை நதிகளில் மோ, துய், சாங் மற்றும் சோய் ஆறுகள் அடங்கும்
# வாங் ஆறு

## வாங் வடிநிலம்

வாங் ஆற்றுப் படுகை கிரேட்டர் பிங் வடிநிலம் மற்றும் சாவோ ஃபிரேயா நீர்நிலைகளின் ஒரு பகுதியாகும். வாங் நதி மற்றும் அதன் துணை நதிகளால் ஆன வடிநிலத்தின் மொத்த நிலப்பரப்பு 10792 சதுர கிலோமீட்டர்கள் (4,167 சதுர மைல்கள்) ஆகும்.  
கியு லோம் அணை (เขื่อนกิ่วลม) வாங் ஆற்றில் லம்பாங் நகரத்திலிருந்து சுமார் 38 கிலோமீட்டர்கள் (24 மைல்கள்) உள்ளது.
# மாதுரி சிங்

**மாதுரி சிங்** (*Madhuri Singh*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு சனவரி மாதம் 13 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக 1980 மற்றும் 1984 ஆம் ஆண்டுகளில் பீகாரின் பூர்னியா தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார். தி. பி. சிங் என்பவைர இவர் திருமணம் செய்து கொண்டார். மாதுரி சிங்கிற்கு 2 மகன்களும் 4 மகள்களும் உள்ளனர். சிங் தனது 66 ஆவது வயதில் 31 டிசம்பர் 1989 அன்று பாட்னாவில் இறந்தார்.
# கிரிந்திர மல்லிக்கு

**கிரிந்திர மல்லிக்கு** (*Girindra Mallik*) இந்தியாவைச் சேர்ந்த ஓர் அரசியல்வாதியாவார். 1939 ஆம் ஆண்டு மே மாதம் முதல் தேதியன்று இவர் பிறந்தார். அசாம் சட்டமன்றத்தின் முன்னாள் உறுப்பினரான கிரிந்திர மல்லிக்க்கு இரண்டு தனித்தனி சந்தர்ப்பங்களில் தோலாய் தொகுதியைப் பிரதிநிதித்துவப்படுத்தினார். முதன்முதலில் 1996 ஆம் ஆண்டில் பரிமளா சுக்லபைத்யாவை தோற்கடித்து சட்டமன்றத்திற்கு தேர்ந்தெடுக்கப்பட்டார், ஆனால் 2001 ஆம் ஆண்டு நடைபெற்ற அசாம் சட்டமன்றத் தேர்தலில் பரிமளா சுக்லைபைத்யாவால் தோற்கடிக்கப்பட்டார். 2011 ஆம் ஆண்டில் பரிமளா சுக்லபைத்யாவை தோற்கடித்து இரண்டாவது முறையாக அதே தொகுதியில் இருந்து மீண்டும் தேர்ந்தெடுக்கப்பட்டார்.  
2015 ஆம் ஆண்டு சனவரி மாதத்தில் எல்லைப் பகுதிகள், சிறைகள் மற்றும் சுரங்கங்கள் மற்றும் கனிமங்களுக்கான மாநில அமைச்சராக (சுயாதீனப் பொறுப்பு) முதல்வர் தருண் கோகோயின் அமைச்சர்கள் குழுவில் சேர்க்கப்பட்டார் . 2016 ஆம் ஆண்டில் தனது தொகுதியிலிருந்து மீண்டும் தேர்தலில் போட்டியிட்டார், ஆனால் பரிமளா சுக்லபைத்யாவினால் தோற்கடிக்கப்பட்டார்.
# அனைத்து திரிபுரா சதுரங்க சங்கம்

**அனைத்து திரிபுரா சதுரங்க சங்கம்** (*All Tripura Chess Association*) இந்தியாவின் திரிபுரா மாநிலத்தில் அமைந்துள்ள சதுரங்க விளையாட்டின் உச்ச அமைப்பாகும். 1974 ஆம் ஆண்டில் இச்சங்கம் உருவாக்கப்பட்டது. அகில இந்திய சதுரங்கக் கூட்டமைப்புடன் இச்சங்கம் இணைக்கப்பட்டுள்ளது.
# அனைத்து திரிபுரா சதுரங்க சங்கம்

## வரலாறு

அனைத்து திரிபுரா சதுரங்க சங்கம் 1974 ஆம் ஆண்டில் திரிபுராவில் உருவாக்கப்பட்டது. ஆரம்பத்தில் பின்வரும் நபர்கள் இச்சங்கத்தின் நிர்வாகப் பிரதிநிதிகளாக இருந்தனர் : பிரணாப் குமார் கோசு (தலைவர்), காந்தி குமார் சக்ரவர்த்தி (செயலாளர்), சுதிர் தாசுகுப்தா (பொருளாளர்). என்ற பொறுப்புகளை வகித்தனர்.  
திரிபுரா சதுரங்க சங்கம் தேசிய மற்றும் மண்டல அளவிலான சதுரங்கப் போட்டிகளை நடத்துகிறது. 1982 ஆம் ஆண்டில் தேசிய பி வகை வெற்றியாளர் போட்டிகள் 1983 ஆம் ஆண்டில் தேசிய ஏ வகை வெற்றியாளர் போட்டிகள் மற்றும் 1986 ஆம் ஆண்டில் 5 ஆவது வடகிழக்கு சதுரங்க வெற்றியாளர் போட்டிகள் ஆகியவற்றை நடத்த இச்சங்கம் ஏற்பாடு செய்தது  
2017 ஆம் ஆண்டில் திரிபுராவின் சதுரங்க வீரர்களால் மாநிலம் முழுவதும் சதுரங்க விளையாட்டை வளர்க்க திரிபுரா சதுரங்க மன்றங்கள் உருவாக்கப்பட்டன.